Construyiu en 1958, o Scenic Skyway ye un teleferico situau en Scenic World. Viacha a traviés d'a foz sobre Katoomba Falls, a una altaria de 270 m sobre a base d'a val. O Scenic Skyway orichinal se desmontó o 4 d'abril de 2004 dimpués de trescruzar a foz 587.401 vegadas y en l'actualidat se puet vesitar en a zona de picnic de Scenic World. Se reemplazó por un nuevo modelo en aviento d'ixe mesmo anyo. O nuevo Skyway fue construyiu por as interpresas Doppelmayr y CWA Constructions, y tien una cabina con capacidat ta 72 personas con seccions de cristal liquido que fan que partis d'o sulero se tornen transparents mientres l'atracción progresa en o suyo recorriu. En noviembre de 2005 s'ubrió una segunda estación a l'atro canto d'o barranco, permitindo asinas a os pasachers d'o Skyway baixar-ne y seguir un camín a traviés d'os arbustos ta plegar enta Echo Point.